38 
3065 
3070 
3050 
3085 
3090 
3095 
3100 
3105 
mais cou que tu pues pardoner, 
lor pardone: si fais que ber. 
miex vaut moult l’engien a oir 
que les enfans veoir morir: 
car damages seroit moult grant, 
s’ensi moroient li enfant. 
ne de lor biaut€ n’est mesure; 
plus biax ne fist onques nature.” 
tot escrient “boin est & faire. 
otroie lor, rois deboinaire.” 
ensi prient tres tot merci. 
et quant li rois les a oi, 
nes vaut pas contredire tous, 
pardone lor; si fait que prous. 
tot li baron l’en mercierent 
et de cel fait moult le loerent. 
moult s’en sont fait li enfant lie. 
Floires son conte a commencie£, 
ass@s haut que cil de la cort 
l’oirent tot, et mu et sort. 
et dist comment il a erre 
des icel jor que il fu nes; 
com il l’ama en sa contree; 
con faitement li fu emblee. 
le duel qu'il fist lor a cont£, 
com il issi de son regn& 
por Blanceflor samie querre, 
son oirre par mer et par terre; 
et com en Babiloine vint, 
et con ses ostes cier le tint, 
et comment il le consilla, 
et comment l’uissier engigna; 
con fu port@s en la corbeille. 
lors tinrent tot ä grant merueille; 
li rois meismes en a ris. 
apres com il fu entrepris 
dedens la tor et abaubis, 
quant il fu presentes Gloris. 
tot a conte, sa raison fine 
et humlement le roi encline. 
as pies li ciet, merci li crie, 
por diu, quil li renge samie: 
BEKKER: 
3110 
3115 
3120 
3125 
3130 
3135 
3140 
3145 
car se il pert sa druerie, 
dont veut miex la mort que la vie. 
et li rois a fait moult que prous. 
Floire a le main prist, voiant tous, 
et apres a fait grant francise. 
par le main a Blanceflor prise, 
et Floire par le main reprent. 
apres a parl& frankement. 
“je vous rent fait il “vostre amie.” 
Floires moult forment l’en mercie. 
andoi li sont keu as pies, 
a grant joie li ont baisies. 
li rois les a fait redrecier. 
Floire veut faire cheualier. 
des millors armes que il ot, 
le conrea au miex qu'il pot. 
li rois quant l’ot fait cheualier, 
mener les fait A un mostier, 
samie li fait espouser. 
apres fait Gloris demander: 
par le consel de Blanceflor 
la prise li rois ä oissor. 
et moult humlement li pria, 
quant Gloris eue auera 
tot P’an, por diu, que ne l’ocie, 
ains le tiegne tote sa vie. 
et Floires ausi l’em pria. 
Blanceflor moult grant joie en a, 
et li amirals lor otrie 
qu'il le tenra tote sa vie. 
Gloris moult grant joie en a fait: 
vers Blanceflor adont se trait, 
cent fois le baise doucement. 
P’amirals par le main le prent; 
corone d’or li fait porter 
et comme soissor honerer. 
quant par la sale fu moustree, 
deuant sa gent l’a coronee. 
tot li baron de la cite 
ä la feste sont assanl£. 
cele feste fu moult joie 
et bele et boine et moult jolie. 
